Aleksandra Obolentseva

Alexandra Sergeyevna Obolentseva (; ) —  Rusiya şahmatçısı, qrossmeyster. Yeniyetmələr arasında şahmat üzrə dünya çempionatının çempionu, məktəblilər arasında dünya çempionu, öz yaş kateqoriyasında Avropa çempionu.
 Həyatı 
Aleksandra Obolentseva 2001-ci ildə Tula şəhərində anadan olub. O, 2007-ci ilin sentyabrında, altı yaşında Tuladakı 4 saylı Uşaq-Gənclər İdman Məktəbində şahmat oynamağa başlayıb. Onun ilk məşqçisi Nikolay Mixayloviç Qolovin olub. O, üç dəfə Rusiya Şahmat çempionatında çempionu olub. İlk çempionluğunu 2009-cu ildə 8 yaşa qədər qızlar arasında, sonra isə 2011-ci ildə 10 yaşadək qızlar və 2012-ci ildə 12 yaşadək qızlar arasında qazanıb.

2009-cu ildə “Moscow Open” 6-cı Beynəlxalq Şahmat Festivalında[5] uşaq turnirində birinci yeri tutaraq Yunanıstanın Saloniki şəhərində keçirilən məktəblilər arasında şahmat üzrə dünya çempionatında iştirak etmək hüququ qazanıb. Bu turnirdə Aleksandra Obolentseva 9 yaşa qədər açıq kateqoriyada beşinci, 9 yaşadək qızlar yarımqrupunda birinci yeri tutub.

2010-cu ildə Türkiyənin Kayseri şəhərində keçirilən 6-cı Dünya Məktəbli Şahmat Çempionatında Obolentseva 9 yaşadək qızlar kateqoriyasında tay-brekdə Azərbaycan şahmatçısı Xanım Balacayevaya uduzaraq ikinci yeri tutub.  2010-cu ildə Yunanıstanın Halkidiki şəhərində keçirilən gənclərin dünya çempionatında yeni məşqçisi Vladimir Vulfsonun rəhbərliyi altında 10 yaşadək qızlar kateqoriyasında üçüncü yeri tutub. Nəticədə FİDE ona Qadın Usta Namizəd (WCM) titulunu verib.

2011-ci ilin noyabrında Braziliyanın Kaldas Novas şəhərində keçirilən gənclər arasında dünya çempionatında o, qızıl medal qazanaraq 10 yaşadək qızlar kateqoriyasında Dünya Çempionu olub. Nəticədə o, Qadın FİDE Ustası (WFM) adına layiq görülüb. 2012-ci ildə o, Rumıniyanın Yassı şəhərində 11 yaşadək qızlar kateqoriyasında Dünya Məktəblər Çempionatının qalibi olub. Aleksandra Obolentseva Praqada keçirilən Gənclər arasında Şahmat üzrə Avropa Çempionatında 12 yaşlı qızlar kateqoriyasında bürünc medal qazanıb.

2013-cü ildə Aleksandra Obolentseva Sloveniyanın Maribor şəhərində keçirilən Avropa Gənclər Komanda Çempionatının qadınlar bölməsində Rusiyanın ikinci komandasında çıxış edib. 2014-cü ildə Obolentseva Yunanıstanın Kavala şəhərində 13 yaşadək qızlar kateqoriyasında məktəblər arasında şahmat üzrə Avropa çempionatının qalibi olub. 2015-ci ildə o, 15 yaşadək qızlar kateqoriyasında Avropa Məktəbləri Çempionatının qalibi adını qazanıb. Aleksandra 14 yaşadək qızlar kateqoriyasında gənclər arasında Avropa çempionatında bürünc medal əldə edib.

2016-cı ilin fevralında o, Anastasiya Bodnaruk və Soumya Svaminathan ilə qadınlar arasında Moskva Açıq yarışında birinci yeri tutub və tay-brekdə üçüncü olub. O, həmçinin 2548 reytinq göstəricisi sayəsində Beynəlxalq Master (IM) titulu normasını tam ödəyib. İyun ayında o, Halkidiki şəhərində 15 yaşadək qızlar kateqoriyasında məktəblər arasında şahmat üzrə Avropa çempionatının qalibi olub. Növbəti ay o, Slovakiyanın Poprad şəhərində 2016-cı ildə 16 yaşlılar kateqoriyasında keçirilən Dünya Gənclər Şahmat Olimpiadasında Rusiya komandası ilə gümüş medal qazanıb.

Obolentseva oktyabr ayında Xantı-Mansidə 18 yaş kateqoriyasında gənclər arasında dünya çempionatında gümüş medal qazanıb. 2017-ci ildə o, yenidən 16 yaşlılar kateqoriyasında Dünya Gənclər Olimpiadasında Rusiya millisinin heyyətində çıxış edib. Onun komandası turnirdə qızıl medal qazanıb. Növbəti il o, yenidən Halkidikidə 18 yaşlılar kateqoriyasında gənclər arasında Dünya Çempionatında gümüş qazanıb. 2019-cu ilin oktyabrında o, 18 yaş kateqoriyasında gənclər arasında şahmat üzrə dünya çempionatında bürünc medal qazanıb.

"SC Bad Königshofen" komandasının tərkibində 2018/2019 Qadınlar Bundesliqasının (Almaniya) qalibi olub.  Aleksandra Obolentseva turnirdə 8 görüş keçirib və onlardan 7-də qalib gəlib.

 İstinadlar 

 Xarici keçidlər 
  Alexandra Obolentseva's website
Alexandra Obolentseva chess games at 365Chess.com
 Alexandra Obolentseva team chess record at Olimpbase.org

Kateqoriya:Rusiya şahmatçıları
Kateqoriya:Qadın şahmat qrosmeysterləri